Propozície krajskej postupovej súťaže a prehliadky 
neprofesionálnej výtvarnej tvorby

16. VÝTVARNÉ SPEKTRUM 
Trenčianskeho kraja 2012

Poslanie a charakteristika súťaže

Výtvarné spektrum je najstaršou a najprestížnejšou súťažou v oblasti neprofesionálnej výtvarnej tvorby. Je postupovou súťažou s jednoročnou periodicitou určenou pre stredoškolskú mládež (od 15 rokov) a dospelých. Súťaž nie je žánrovo ani tematicky vymedzená. Podporuje rozvoj neprofesionálnej výtvarnej tvorby v celej jej žánrovej rozmanitosti – v kresbe, grafike, maľbe, plastike, úžitkovej tvorbe a v prácach intermediálneho charakteru (fotografický záznam akčného umenia, land-artu a pod). 
Súťaž je založená na dobrovoľnej záujmovej činnosti jednotlivcov alebo členov združení/klubov a spolkov amatérskych výtvarníkov. Napomáha rozvíjať ich záujmy a talent v oblasti neprofesionálnej výtvarnej tvorby, vyhľadávať, podporovať nové výrazné talenty z radov mládeže a dospelých, oceňovať ich výtvarné aktivity a zapájať ich do tohto súťažného hnutia            v rámci Trenčianskeho samosprávneho kraja.
Cieľom vyhlasovateľa a realizátora súťaže je poskytovať neprofesionálnym výtvarníkom priestor pre prezentáciu a konfrontáciu výsledkov v krajskom kontexte, získavať prehľad o celkovej úrovni neprofesionálnej výtvarnej tvorby v Trenčianskom samosprávnom kraji za konkrétne obdobie (roky 2011 – 2012) a využívať túto platformu na ďalšie vzdelávanie neprofesionálnych výtvarníkov. 
Zapojením mladých talentovaných jedincov v súťažných kategóriách A, B a C (od 15 – 25 rokov) do aktivít výtvarnej tvorby sa táto súťaž stáva jednou z účinných foriem prevencie drogových závislostí či iných prejavov sociálnej patológie. V neposlednom rade si toto podujatie kladie za cieľ skvalitniť kultúrnu ponuku v meste Trenčín a prispieť k rozvoju a kultivovaniu životného štýlu obyvateľov i návštevníkov mesta Trenčín.

Realizátor a organizačný garant súťaže 
Z poverenia Trenčianskeho samosprávneho kraja Trenčianske osvetové stredisko v Trenčíne 

Kontakt
Mgr. Janka Masárová, 
Trenčianske osvetové stredisko, K dolnej stanici 7282/20A, 911 01 Trenčín
tel.: 032/6555 323, 0911 775 619
e-mail: janka.masarova@tnos.tsk.sk
www.tnos.sk 

Spoluorganizátor
Mesto Trenčín

Miesto konania výstavy
Art centrum synagóga Trenčín

Časový harmonogram súťaže
Uzávierka súťaže: 18. máj 2012
Zasadnutie poroty: 31. máj 2012
Vernisáž výstavy a odborný seminár: 6. júl 2012
Termín výstavy: 6. júl – 5. august 2012

Kategorizácia účastníkov súťaže
1.	Súťaže sa môžu zúčastniť, neprofesionálni výtvarníci od 15 rokov – jednotlivci alebo členovia združení/spolkov/klubov neprofesionálnych výtvarníkov v SR so svojimi výtvarnými prácami, resp. kolekciou výtvarných prác, občania Slovenskej republiky, žijúci v regióne Trenčianskeho samosprávneho kraja (TSK). V Trenčianskom samosprávnom kraji sa súžiaci môžu prihlásiť do súťaže prostredníctvom regionálnych osvetových zariadení v pôsobnosti TSK: Regionálne kultúrne centrum v Prievidzi (www.rkcpd.sk), Považské osvetové stredisko v Považskej Bystrici (www.pospb.sk), Centrum tradičnej kultúry v Myjave (www.ctkmyjava.sk), Trenčianske osvetové stredisko v Trenčíne (www.tnos.sk). 
2.	Do súťaže sa autor prihlasuje podľa miesta svojho bydliska (trvalého, výnimočne prechodného – napr. podľa mesta, v ktorom súťažiaci autor v súčasnosti študuje alebo pracuje). Ak sa v mieste jeho bydliska neuskutoční základné kolo, môže sa prihlásiť do základného kola v inom okrese, regióne.

Súťažné kategórie:

Kategória A: autori vo veku od 15 do 25 rokov bez výtvarného vzdelania (nie sú študentmi ani absolventmi stredných ani vysokých škôl s výtvarným alebo výtvarno-pedagogickým zameraním).

Kategória B: autori vo veku od 15 do 25 rokov s výtvarným vzdelaním (študenti                     a absolventi stredných výtvarných škôl, študenti a absolventi vysokých škôl s výtvarným a výtvarno-pedagogickým zameraním, s výnimkou absolventov VŠVU, akadémie umení a ekvivalentov týchto škôl v zahraničí).

Kategória A1: autori vo veku nad 25 rokov bez výtvarného vzdelania (nie sú študentmi
ani absolventmi stredných ani vysokých škôl s výtvarným alebo výtvarno-pedagogickým
zameraním).

Kategória B1: autori vo veku nad 25 rokov s výtvarným vzdelaním (študenti a absolventi stredných výtvarných škôl, študenti a absolventi vysokých škôl s výtvarným a výtvarno-pedagogickým zameraním, s výnimkou absolventov VŠVU, akadémie umení                          a ekvivalentov týchto škôl v zahraničí).

Kategória C: insitná tvorba, autori nad 15 rokov bez výtvarného vzdelania – výtvarne neškolení autori špecifického výtvarného prejavu.

Podmienky účasti v súťaži
1.	Do súťaže sa môžu prihlásiť neprofesionálni výtvarníci z regiónu Trenčianskeho kraja od 15 rokov (ktorí v roku 2012 dosiahnu vek 15 rokov). Súťaž nie je určená profesionálnym umelcom – študentom a absolventom vysokej školy výtvarného zamerania – VŠVU, akadémie umení a ekvivalentov týchto škôl v zahraničí.
2.	Súťaž sa vypisuje vo všetkých voľných výtvarných disciplínach: v kresbe, grafike, maľbe, plastike, úžitkovej tvorbe a v prácach intermediálneho charakteru (fotografický záznam akčného umenia, land-artu a pod.).
3.	Do súťaže sa nezaradia práce z oblasti ľudového remesla, priemyselného dizajnu, diplomové a ročníkové práce študentov škôl s výtvarným zameraním a práce na úrovni škíc a štúdií.
4.	Do súťaže budú prijaté výtvarné práce, realizované v rokoch 2011 až 2012, pričom autori nemôžu predložiť práce, s ktorými už súťažili v rámci súťaže Výtvarné spektrum v predchádzajúcich ročníkoch.
5.	O zaradení tvorcov a ich prác do súťažnej časti krajského kola podujatia rozhoduje odborná porota schválená Trenčianskym samosprávnym krajom a menovaná riaditeľom Trenčianskeho osvetového strediska.
6.	Trenčianske osvetové stredisko nominuje na návrh odbornej poroty výtvarné práce do celoštátneho kola súťaže. Právo na postup majú tie výtvarné práce, ktorých autori získali ceny a čestné uznania v krajskom kole súťaže, ako i ostatné práce, ktoré porota na postup odporučí.
7.	Výtvarné práce je potrebné doručiť na adresu Trenčianskeho osvetového strediska v Trenčíne (K dolnej stanici 7282/20A, 911 01 Trenčín, http://www.tnos.sk/kontakt.html) do termínu uzávierky súťaže – 18. 5. 2012.

Práva a povinnosti súťažiacich 
1.	Každý autor je povinný svoje súťažné práce na rube výtvarného diela čitateľne označiť všetkými potrebnými údajmi: meno, priezvisko, vek, adresa, e-mail, telefón, názov výtvarného diela, rok jeho vzniku, zaradenie do súťažnej kategórie, sídlo regionálneho kultúrno-osvetového zariadenia. Práce, ktoré nebudú spĺňať potrebné požiadavky, budú zo súťaže vyradené.
2.	K zaslaným prácam autor priloží čitateľne vyplnenú prihlášku a uvedené údaje potvrdí svojím podpisom. 
3.	Všetky výtvarné práce, musia byť adjustované (pasparta, rám a pod.), na zadnej strane (plastika na spodnej strane) označené identifikačnými štítkami s údajmi: meno a vek autora, kategória, názov diela a výtvarná technika, presná adresa trvalého bydliska autora, okres a sídlo organizátora regionálneho kola súťaže.
4.	Odporúča sa predložiť porote maximálne 5 výtvarných prác od jedného autora.
5.	Každý autor má právo byť včas informovaný o výsledkoch súťaže a má nárok získať bezplatne jeden výtlačok katalógu z krajského kola súťaže.

Záverečné ustanovenia
1.	Výsledky krajského kola budú zverejnené do 14 dní od rozhodnutia odbornej poroty na internetovej stránke www.tnos.sk. 
2.	Slávnostné odovzdanie ocenení autorom sa uskutoční v rámci vernisáže výstavy. 
3.	Realizátor súťaže si vyhradzuje právo publikovania reprodukcií výtvarných diel pri propagácii a dokumentácii podujatia a neprofesionálnej výtvarnej tvorby bez nároku autorov na honorár (aj v elektronickej podobe na internetovej stránke TNOS). Toto ustanovenie sa týka aj použitia reprodukcií na tlačoviny ku krajskej výstave (pozvánku, katalóg, diplomy, čestné uznania). Každé iné použitie reprodukcie výtvarného diela bude konzultované s autorom.

Príloha č. 1
PRIHLÁŠKA
do krajskej postupovej súťaže neprofesionálnej výtvarnej tvorby
16. VÝTVARNÉ SPEKTRUM Trenčianskeho kraja 2012

Meno a priezvisko autora:

	Presná adresa trvalého bydliska (PSČ):
	
telefón (+ smerové číslo):	e-mail: 	
rok narodenia: 	kategória	 A	  A1	  B	  B1	  C	
Sídlo regionálneho osvetového strediska:

Krajského kola súťaže sa zúčastním týmito prácami:

Názov: 	Technika:	Rok vzniku:	
1. 			
2.			
3.			
4.			
5.			

Som oboznámený s propozíciami súťaže, súhlas s podmienkami účasti potvrdzujem 
svojím podpisom

							...................................................................
                    podpis autora

Práce do súťaže odovzdal:	
Meno:	Podpis:	Miesto a dátum:	
Práce do súťaže prevzal:	
Meno:	Podpis:	Miesto a dátum:	
Práce zo súťaže odovzdal:	
Meno:	Podpis:	Miesto a dátum:	
Práce zo súťaže odovzdal:	
Meno:	Podpis:	Miesto a dátum:	

____________________________________________________________________________________

Kópia prihlášky je súčasne potvrdením o prevzatí prác do súťaže. 
Pripomienky alebo návrhy súvisiace s organizovaním súťaže môžete uviesť na druhú stranu.